ไฟเขียวหัวเว่ย! ทรัมป์ คืนดี สี จิ้นผิง หวนเจรจาการค้า เบรกกำแพงภาษีจีน - FINNOMENA
ประธานาธิบดีโดนัลด์ ทรัมป์แห่งสหรัฐกล่าวหลังจากการเจรจากับประธานาธิบดีสี จิ้นผิงของจีนในวันนี้ว่า เขาจะอนุญาตให้บริษัทหัวเว่ย เทคโนโลยี่ของจีน สามารถซื้อสินค้าจากซัพพลายเออร์สหรัฐได้
1 ก.ค. 2562

ประธานาธิบดีโดนัลด์ ทรัมป์แห่งสหรัฐกล่าวหลังจากการเจรจากับประธานาธิบดีสี จิ้นผิงของจีนในวันนี้ว่า เขาจะอนุญาตให้บริษัทหัวเว่ย เทคโนโลยี่ของจีน สามารถซื้อสินค้าจากซัพพลายเออร์สหรัฐได้
ปธน.ทรัมป์ระบุในการแถลงข่าว หลังการประชุมซัมมิตของกลุ่ม G20 ที่โอซากา ประเทศญี่ปุ่นว่า บริษัทสหรัฐสามารถขายอุปกรณ์ให้กับหัวเว่ย โดยเป็นอุปกรณ์ที่ไม่มีปัญหาเกี่ยวกับความมั่นคงแห่งชาติ
เซาท์ ไชน่า มอร์นิง โพสต์ ชี้ว่า การ “กลับลำ” ดังกล่าวของรัฐบาลสหรัฐฯ ต่อหัวเว่ย ถือเป็นการสิ้นสุดคำสั่งห้ามไม่ให้บริษัทสหรัฐฯ จำหน่ายอุปกรณ์ให้แก่หัวเว่ย ที่ดำเนินมาตั้งแต่เดือน พ.ค.62 หลังจากบริษัทหัวเว่ย ถูกขึ้นบัญชีดำ
อย่างไรก็ตาม ถึงแม้ประธานาธิบดีทรัมป์ได้ประกาศอนุญาตให้บริษัทเทคโนโลยีในสหรัฐฯ สามารถหวนกลับมาทำมาค้าขาย จำหน่ายอุปกรณ์ต่างๆ ให้แก่บริษัทหัวเว่ยได้แล้ว ทว่าการตัดสินใจเกี่ยวกับกรณีหัวเว่ยถูกขึ้นบัญชีแบล็กลิสต์ดังกล่าวนั้น ยังไม่แน่ชัดว่ารัฐบาลสหรัฐฯ จะตัดสินใจเช่นใด
ที่มา : https://www.ryt9.com/s/iq38/3008938
แท็ก:
แชร์บทความ: